alexandrainst/scandi-wiki huggingface dataset:
Mstislav I av Kyiv

Mstislav I Vladimirovitsj den store (kyrillisk skrift: Мстислав Владимирович Великий; født 1. juni 1076 i Turiv, død  14. april 1132 i Kiev, var storfyrste av Kievriket 1125–1132.

Liv og virke

Bakgrunn
Mstislav var eldste sønn av Vladimir Monomakh. Mstislav kalles i skandinaviske sageer også Harald, etter sin bestefar.

Eksteskap
I 1095 giftet Mstislav seg med prinsesse Kristina Ingesdatter, datter av kong Inge Stenkilsson den eldre av Sverige. De fikk følgende barn:
Ingeborg av Kiev, gift med Knud Lavard av Jylland og mor til Valdemar I av Danmark; 
Malmfrid Mstislavsdatter, gift med Sigurd Jorsalfare av Norge og gift andre gang med Erik Emune av Danmark; 
Eupraxia, gift med  Alexios I Komnenos, sønn av Johannes Komnenos; 
Vsevolod av Novgorod och Pskov; 
Maria, gift med  Vsevolod II av Kiev; 
Iziaslav II av Kiev; 
Rostislav av Kiev; 
Sviatopolk av Pskov; 
Rogneda, gift med Jaroslav av Volynia; 
Xenia, gift med Brjatsjislav av Izjaslavl;

Regjeringstid
Omr Mstislavs regjerungstid er ikke meget kjent. I 1129 la han  fyrstedømmet Polotsk øde, og forviste til Bysants dets fyrste David - sønn av Vseslav Brjatsjislavitsj - og flere av hans fettere. Men borgerne av byen Polotsk fordrev så den som Mstslav hadde innsatt som ny fyrste der, hans egen sønn Svjatopolk, og hjemkalte i 1139 sin gamle hersker fra Bysants.

Mstislav førte rundt år 1130 også felttog mot kumanerne og litauerne, of lot sine sønner underkue tsjuderne.

Etter Mstislavs og hans bror Jaropolk IIs død i 1139 utbrøt det en rekke stridigheter om herredømmet i Kiev, mellom Monomakhs etterkommere (Monomakhovitsji) og etterkommerne etter hans gamle rival Oleg av Tsjernigov (Olgovitsji). Dette førte til slutt til Rus' sammenbrudd og fyrstedlmmet Vladimir-Susdals fremvekst under Mstislavs bror Jurij Dolgoruki.

Referanser

Eksterne lenker
 The Chronicle of Novgorod–PDF

Russiske monarker
Storfyrster i Kievriket
Personer fra Homel oblast
Fødsler i 1076
Dødsfall i 1132
Winifred Westover

Winifred Westover (født 9. november 1899 i San Francisco i California, død 19. mars 1978 i Los Angeles i California) var en amerikansk skuespillerinne. Hennes karriere innen film og teater startet med en liten rolle i D. W. Griffiths film Intolerance fra 1916. 

I 1919 spilte Westover mot skuespilleren William S. Hart, som hun ble forelsket i. De giftet seg 7. desember 1921 og fikk en sønn, William S. Hart Jr, sammen. De ble separert i 1922 etter bare tre måneder med ekteskap og de skilte seg i 1927 etter 5 år med seperasjon.

Westover trakk seg tilbake fra skuespilleryrket for å passe på sin sønn i 1923, men hun gjorde comeback i 1930 med hjelp fra hennes eks-mann. Den neste filmen hun spilte i var et melodrama kalt Lummox men filmen var mislykket, og hun forlot sin karriere innen film for godt etter dette. Hun dukket senere opp i et par TV-episoder i løpet av 1969, men det var også alt. 

Westover døde i en alder av 78 år i mars 1978. Hun ble gravlagt i Pierce Brothers Westwood Village Memorial Park Cemetery i Los Angeles.

Utvalgt filmografi 
 Intolerance 1916
 Cheerful Givers 1917
 All the World to Nothing 1918
 John Petticoats  1919
 The Village Sleuth 1920
 Love's Masquerade 1922
 Lummox 1930

Referanser

Eksterne lenker 
 

Skuespillere fra USA
Personer fra San Francisco
Mareminehollet

Mareminehollet eller Mareminehaalle eller Niels Klims hule ligger i Rothaugsfjellet som er en høyde mellom Skuteviken og Sandviken i Bergenhus bydel i Bergen

Bergen Byleksikon opplyser om at navnet har sammenheng med det danske mareminde, som kan bety heks eller havfrue; en slik skal ifølge sagnet ha bodd her inne. Det skal og ha vært brutt stein til ballast nedenfor på 1800-tallet og derav maremine i betydning steinbrudd ved sjøen ifølge Sandviksnytt nr 3 1963.

Mareminehollet har fått sin historie tilknyttet Ludvig Holbergs roman av 1741 Niels Klims reise til den underjordiske verden der Niels Klim drar på en underjordisk reise gjennom nettopp Mareminehollet etter hva tradisjonen forteller (omdiskutert ut fra at det og kan være via en ukjent huleinngang på Fløyen).

Mareminehollet begynner som en krypegang som etter 10 meter utvider seg til en liten mini hall med såvidt ståhøyde. Lenger inn er det neppe mulig å komme da Rothaugsfjellet også rommer et tilfluktsrom som ble skutt inn på tvers av hulen på 1960-tallet.

I anledning Ludvig Holbergs 300 års fødselsår ble det i 1984 anlagt en liten platting med trapp og benk og satt opp en minneplakett ved huleinngangen. Før denne tid var hulen mer ukjent, med unntak av at Sandviksgutter og Bergensere visste at her hadde bodd en havfrue den gang havet stod høyere og hulen lå i sjøkanten, eller kanskje en heks senere. Det verserte også historier om at man kunne gå inn hit og komme ut igjen på andre siden av byen eller på Fløyen.

Minneplaketten ved huleinngangen lyder:  
"Ludvig Holberg 1684-1754" 
"Nicolai Klimii iter subterraneum Mareminehollet"  
"Her lot vår Ludvig Holberg Niels Klim ned deise -   
så sier gammel Bergensk tradisjon -    
som anfang til en underjordisk reise,  
en lærerik, men farlig ekskursjon.  
Baronen svek dog ei sin venn,  
han tok ham – gjennom hollet – opp igjen!" 
"Satt opp i 1984" 
"Trehundreåret for Ludvig Holbergs fødsel"

Bilder

Eksterne lenker 
 Bergen byleksikon på nett, om Mareminehullet
 Holbergmuseet
 Ludvig Holberg i Bergen

Bergens historie
Kultur i Bergen
Bergenhus
Justin Whalin

Justin Garrett Whalin (født 6. september 1974) er en amerikansk skuespiller best kjent for sin rolle som Jimmy Olsen i den amerikanske TV-serien Lois & Clark: The New Adventures of Superman der han opptrådte i sesong 2, 3 og 4.

Whalin er kjent for sine opptredener i filmer som John Waters kultklassiker Serial Mom, der han spilte mot Kathleen Turner. Han spilte også i TV-serien The Disney Channel's Susie Q i 1996. Whalin har jobbet som skuespiller siden han var elleve år gammel, da han debuterte i tittelrollen i Den lille prinsen på San Franciscos Victoria Theatre. 

Whalin spilte hovedrollen i CBS sitt After School Special der han vant en Daytime Emmy for rollen som en sønn av to lesbiske foreldre i 1993. Han fortsatte med å spille i Miracle at Midnight mot skuespillerne Mia Farrow og Sam Waterston. Han ble nominert til en NCLR Bravo Awards i 1996 på grunn av sitt fremragende skuespiller-prestasjoner i filmen Crossover Role.

Justin Whalin prøvespilte også for å kunne spille Billy Loomis i filmen Scream (1996), men han slapp ikke gjennom nåløyet.

Priser 
 1994: Emmy Award: Outstanding Performer in a Children's Special for CBS Schoolbreak Special for episode: Other Mothers (1993).

Prisnominasjoner 
 1996: NCLR Bravo Award: Outstanding Television Series Actor in a Crossover Role for Lois & Clark: The New Adventures of Superman (1993)
 1992: Saturn Award: Best Performance by a Younger Actor for Child's Play 3 (1991)
 1992: Young Artist Award: Best Young Actor Starring in a Cable Special for Perfect Harmony (1991) (TV)
 1992: Young Artist Award: Best Young Actor Guest Starring or Recurring Role in a TV Series for Blossom (1991)

Filmografi 
 The Dead Pool (1988) som Jason
 General Hospital (1983) TV-serie, som Alan 'A. J.' Quartermaine, Jr. #5 (ukjente episoder, 1988)
 Charles in Charge (1984) TV-serie, som Anthony (1988)
 Mr. Belvedere (TV) (1 episode, 1989)
 The Wonder Years som Henchman (2 episoder, 1989-1990)
 Perfect Harmony (1991) (TV) som Taylor Bradshaw
 Child's Play 3 (1991) som Andy Barclay
 Blossom som Jimmy (3 episoder, 1990-1991)
 The Young Riders som Adrian Dawkins (1 episode, 1992)
 The Fire Next Time (1993) (TV) som Paul Morgan
 It Had to Be You (1993) TV-serie, som David Quinn (unknown episodes)
 Crosses on the Lawn (1993) TV episode .... Chaz Havelik
 Other Mothers (1993) TV episode .... Will Jurgenson
 CBS Schoolbreak Special (TV) (2 episoder, 1993)
 Murder of Innocence (1993) (TV) som Phil Andrew
 Serial Mom (1994) som Scotty Barnhill
 Jimmy Zip (1996) som Billy
 Susie Q (1996) (TV) som Zach Sands
 Lois & Clark: The New Adventures of Superman (TV) som Jimmy Olsen (65 episoder, 1994-1997)
 Miracle at Midnight (1998) (TV) som Henrik Koster
 Dungeons & Dragons (2000) som Ridley Freeborn
 Blood of Beasts (2003) som Eric
 Off the Ledge (2008) som Hopper Jackson
 Super Capers (2008) som Ed Gruberman

Referanser

Eksterne lenker 
 
 
  (Offisiell)
 
 MJSimpson.com.uk intervju (februar 1996)
 Film-Reviews.net intervju (25. juli 2007)
 Nautilus intervju (tysk) (4. april 2001)

Skuespillere fra USA
Personer fra San Francisco
Fødsler i 1974
Leigh Whannell

Leigh Whannell (født 17. januar 1977 i Melbourne, Victoria) er en australsk manusforfatter, produsent og skuespiller. 

Whannell jobbet tidligere som journalist og filmkritiker i flere australske TV-programmer, inkludert ABC's Recovery med vert Dylan Lewis. Han hadde også en mindre rolle i filmen The Matrix Reloaded, samt i videospillet Enter The Matrix som karakteren Axel. Han hadde hovedrollen Adam Faulkner i den første Saw-filmen. Han var også med og regisserte de andre Saw-filmene.

Whannell mener at han arvet sin kjærlighet til historiefortelling fra sin mor og sin forkjærlighet for film fra sin far, som jobbet bak kamera i TV-bransjen.

Referanser

Eksterne lenker 
 
 

Australske skuespillere
Australske forfattere
Personer fra Melbourne
Birgitte Cathrine Boye

Birgitte Cathrine Boye (født 7. mars 1742 i Gentofte i Danmark, død 17. oktober 1824 i København) var en dansk salmedikter.

Liv og virke

Bakgrunn 
Birgitte Cathrine ble født som eldste barn av kgl. Jagtbetjent Jens Johannissen og konen Dorthe Henriksdatter. 13 år gammel ble Birgitte Cathrine Johansen forlovet med skovridder Herman Herz, som hun ble giftet med i 1763. I løpet av fem år fikk hun fire barn, men samtidig studerte hun på egen hånd tysk, fransk og engelsk, slik at hun kunne lese litteratur på disse språkene.

Salmedikter 
I 1773 leverte hun 20 salmer etter en utlysing, og alle ble godt mottatte. Midt på 1700-tallet hadde pietismen fått et kraftig tilbakeslag i Danmark. Dette fikk også virkning for salmediktinga. Nå kom mer høytflygende dikting på moten. Ludvig Harboe og Ove Høegh-Guldberg fikk i oppdrag å redigere en ny salmebok, og i januar 1778 la de frem manuskript til Psalme-Bog eller En Samling af gamle og nye Psalmer, den såkalte Guldbergs salmebok. I denne salmeboken var det med 132 salmer fra Kingos salmebok og 143 fra Pontoppidan sin. Hele 146 av salmene var skrevne av Birgitte Cathrine Boye, som på denne måten kom til å sette preg på den nye danske salmeboken.

Det var sagt om henne at hun hadde «en besynderlig Gave til den hellige Poesi». Salmene var skrevne i en for Birgitte Cathrine dramatisk tid: I 1775 døde mannen hennes, og i 1778 giftet hun seg på nytt med tollskriver og justisråd Hans Boye. 

Salmeboken møtte mye kritikk, denne kritikken rammet også Boye sine salmer. Mange fant salmene hennes i meste laget pompøse. Hun tok seg nær av kritikken, og takken neene da i 1790 ble bedt om å levere salmer til en ny salmebok. Men noen av salmene hennes lever videre, i ettertiden er hun blitt kjent som kvinnen med høytidsversa. Prekestolversene hennes vert ennå sungne på høytidsdager, i mange land i Norden. I Norsk Salmebok har hun med en oversatt salme i tillegg til tre høytidsvers som står både på bokmål og nynorsk.

Birgitte Cathrine Boye skrev også noen dramatiske stykker, blant dem

 «Melicerte» (1780)
 «Gorm den gamle, et heroisk Sørgespil» (1781)

Norsk salmebok og Norsk salmebok 2013 
Norsk Salmebok  og Norsk salmebok 2013' har med tre høytidsvers av Boye, alle oversatt av Elias Blix:

 nr 47/48  «En frelser er oss født i dag» – «I dag er fødd ein frelsar stor» 
 nr 177/178 «Han er oppstanden, store bud» – «Han er oppstaden dyre ord» 
 nr 215/216 «O lue fra Guds kjærlighet» – «Du loge av Guds kjærleikseld» 

Dessuten har hun oversatt salmen «Jeg er frelst og dyrekjøpt».

 Litteratur 
 Kristen sang og musikk'' Runa forlag 1962
 BCB i Dansk biografisk Lexikon (1887–1905)

Danske salmediktere
Personer fra Gentofte
Fødsler i 1742
Dødsfall i 1824
Kunnskapsbasert praksis

Kunnskapsbasert praksis eller evidensbasert praksis (engelsk: evidence-based practice) er en tilnærming til behandling og forskning særlig innen helseorienterte fag og profesjoner, i første rekke medisin og psykologi. Begrepet omfatter evidensbasert medisin, evidensbasert psykologi, evidensbasert sykepleie og tjenester fra annet helsepersonell. Begrepet knyttes dermed ikke bare til ett av områdene og utelukker ikke annet helsepersonell.

Kunnskapsbasert praksis er å ta faglige avgjørelser basert på systematisk innhentet forskningsbasert kunnskap, erfaringsbasert kunnskap og ved å lytte til pasientens ønsker og behov i en gitt situasjon.

Kunnskapskildene 
Kunnskapskildene kan for eksempel være kollegaer, eksperter, forskning, retningslinjer, kurs osv. Kildene har styrker og svakheter. De som arbeider i klinisk praksis, må være bevisst på disse styrkene og svakhetene. Kunnskapsbasert praksis bidrar til å øke bevisstheten om og reflektere over hvilke kunnskapskilder man baserer sine handlinger på.

Formål 
Formålet med kunnskapsbasert praksis er å styrke beslutningsgrunnlaget til de som jobber i helse- og sosialsektoren, og bevisstgjøre hvor de henter sin kunnskap fra. Prosedyrer som ikke er basert på oppdatert kunnskap kan i verste fall føre til feilbehandling av pasienter. Derfor er det viktig at helsepersonell lærer seg metoder for hvordan de skal søke seg fram til den beste tilgjengelige kunnskapen og kritisk vurdere denne.

Seks trinn 
Prosessen i kunnskapsbasert praksis består av seks trinn:
 Refleksjon over egen praksis
 Formulere spørsmål (spørsmålsformulering)
 Finne forskningsbasert kunnskap (litteratursøk)
 Kritisk vurdere forskningen
 Anvende forskningsbasert kunnskap med erfaringsbasert kunnskap og brukerens behov
 Evaluere egen praksis

Se også 
 Kunnskapsbasert medisin

Kilder 
  Nettside om kunnskapsbasert praksis
 Nasjonalt kunnskapssenter for helsetjenesten

Helsevesen
Ledelse
Kunnskap
Vitenskapelig metode
Empiri
Kunnskapsbasert praksis
Bradley Lake-demningen

Bradley Lake-demningen er en demning med vannkraftverk (tradisjonelt elvekraftverk) i Kenai Peninsula County, delstaten Alaska i USA. Det har en installert produksjonskapasitet på 126 MW, fordelt på to turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Alaska
Vannkraftverk i USA
Demninger i USA
Walter Bouldin-demningen

Walter Bouldin-demningen er en demning med vannkraftverk (tradisjonelt elvekraftverk) på ei sideelv til Coosa River som igjen munenr ut i Alabama River, beliggende i Elmore County, delstaten Alabama i USA. Det har en installert produksjonskapasitet på 225 MW, fordelt på 3 turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Alabama
Vannkraftverk i USA
Demninger i USA
Demninger fullført i 1967
Kraftverk etablert i 1967
1967 i USA
1960-årene i Alabama
Elmore County (Alabama)
Martin-demningen

Martin-demningen er en demning med vannkraftverk (tradisjonelt elvekraftverk) på ei sideelv til Coosa River som igjen munner ut i Alabama River, beliggende i Elmore County, delstaten Alabama i USA. 

Demningen regulrerer Martin Lake som er en stor, kunstig innsjø, en av delstatens største reservoarer. Det har en installert produksjonskapasitet på 211 MW, fordelt på fire turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Alabama
Vannkraftverk i USA
Demninger i USA
Elmore County (Alabama)
Lay-demningen

Lay-demningen er en demning med vannkraftverk (tradisjonelt elvekraftverk) på ei sideelv til Coosa River, i Chilton County, delstaten Alabama i USA. Det har en installert produksjonskapasitet på 177 MW, fordelt på seks turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Alabama
Vannkraftverk i USA
Demninger i USA
Chilton County
Georgica

Georgica er et læredikt i fire bøker, skrevet av den romerske dikteren Vergil i år 29. Diktets ytre tema er landbruk (tittelen er fra det greske verbet georgein, å dyrke), men diktet favner over såvel  mytologiske som politiske og filosofiske emner, fortalt i 2 188 heksameter.

Vergil var inspirert av Hesiods Arbeid og dager, både mht heksameterformen og emnet: arbeidet og jorden. I bok to legges vekten på åkerbruk og hagebruk, og redegjørelsen om dyrkingen av vindruer leder naturlig over til en skildring av Bacchuskulten. Her finnes også «Hyllest til våren», en av de mest kjente avsnittene. Under drøftingen av husdyrhold i bok tre berøres også seksualitet og forplantning.

Vergil skal ha etterlignet Nicander fra Kolofon, som Plinius den eldre siterte, som Cicero lovpriste, og hvis tapte epos Heteroeumena Ovid lånte fra til bruk i Metamorphoses. Vergil lånte også fra andre greske forfattere som Aratus og Aristoteles m.fl. Også Lucretius' De rerum natura har tjent som forbilde, også mht det epikureiske idéinnholdet. 

Den innflytelsesrike epikureiske filosofen Philodemus fra Gadara (ca 110 - ca 30 f.Kr.) som bosatte seg i Napoli knyttes til folk som Vergil og Julius Cæsars svigerfar.

Som sønn av en birøkter hadde Vergil gode forutsetninger for å skildre bienes liv, som han gjør i fjerde bok. Hans beskrivelse av livet i bikuben regnes som en allegori for den ideelle styreform. 

I bok fire presenteres vi for en versjon av historien om Orfeus og Eurydike som avviker fra den greske, der Eurydike ble bitt av en slange mens hun og de andre nymfene danset barføtt i Lakonias skoger. Hos Vergil dør Eurydike av et slangebitt hun får da hun flykter fra birøkteren Aristeus som har antastet henne, og Vergil forteller historien fra hans perspektiv. I et forsøk på å avhjelpe hungersnøden som rammer jorden etter pikens død, brytes Aristeus med den gamle havguden Protevs inntil han får ut av ham hvorfor han er ramt av denne forbannelsen. Protevs forteller ham om Orfeus og Eurydike, og at Aristeus er skyld i deres ulykke. Derfra er handlingsforløpet som i Ovids versjon, og ender med døden for både Orfeus og Eurydike.

Den engelske botanikeren John Martyn (1699-1768), kjent for sin Historia Plantarum Rariorum, utga en oversettelse av Georgica i 1746.

Den norske utgaven av Georgica er oversatt av Egil Kraggerud.

Referanser 

Bøker fra antikkens Roma
29
Walter F. George-demningen

Walter F. George-demningen  er en demning med vannkraftverk (tradisjonelt elvekraftverk) i Clay County, delstaten Georgia i USA. Anlegget demmer opp den store Walter F. George-sjøen i Chattahoochee River på grensen mellom Alabamaog  Georgia, og ligger nedenfor Barletts Ferry-demningen. Det har en installert produksjonskapasitet på 130 MW, fordelt på to turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Georgia (USA)
Vannkraftverk i USA
Demninger i USA
Clay County (Georgia)
Bull Shoals-demningen

Bull Shoals-demningen  er en demning med vannkraftverk (tradisjonelt elvekraftverk) i Marion County, i nordvestre deler av delstaten Arkansas i USA. Anlegget demmer opp det meget store, kunstige reservoaret Bull Shoals Lake, og ligger ved en nordlig sideelv til Buffalo River som igjen renner sammen med White River. Kraftverket har en installert produksjonskapasitet på 340 MW, fordelt på åtte turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Arkansas
Vannkraftverk i USA
Demninger i USA
Demninger fullført i 1951
Kraftverk etablert i 1951
1951 i USA
Marion County (Arkansas)
1950-årene i Arkansas
Dardanelle-demningen

Dardanelle-demningen er en demning med vannkraftverk (tradisjonelt elvekraftverk) i Pope County, i nordvestre deler av delstaten Arkansas i USA. Anlegget ligger ved Arkansas River. Kraftverket har en installert produksjonskapasitet på 161 MW, fordelt på åtte turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Arkansas
Vannkraftverk i USA
Demninger i USA
Pope County (Arkansas)
Shasta-demningen

Shasta-demningen  er en demning med vannkraftverk (tradisjonelt elvekraftverk) i Shasta County, i delstaten California i USA. Anlegget ligger ved en sideelv til Sacramento River. Kraftverket har en installert produksjonskapasitet på 697 MW, fordelt på syv turbiner. Utbyggingen skjedde 1938–1945. Demningen er 1 050 m lang og 183 m høy.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.
 US Bureau of Reclamation - informasjon om anlegget.

Kraftverk i California
Vannkraftverk i USA
Demninger i USA
Shasta County
Judge Francis Carr-demningen

Judge Francis Carr-demningen er en demning med vannkraftverk (tradisjonelt elvekraftverk) i Shasta County, i delstaten California i USA. Anlegget ligger ved en sideelv til Sacramento River. Kraftverket har en installert produksjonskapasitet på 154 MW, fordelt på to turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.
 US Bureau of Reclamation - informasjon om anlegget.

Kraftverk i California
Vannkraftverk i USA
Demninger i USA
Shasta County
Colgate-demningen

Colgate-demningen er en demning med vannkraftverk (tradisjonelt elvekraftverk) i Yuba County, i delstaten California i USA. Anlegget ligger ved en sideelv til Sacramento River. Kraftverket har en installert produksjonskapasitet på 315 MW, fordelt på to turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i California
Vannkraftverk i USA
Demninger i USA
Yuba County
Folsom-demningen

Folsom-demningen  er en demning med vannkraftverk (tradisjonelt elvekraftverk) i Sacramento County, i delstaten California i USA. Anlegget ligger ved American River, den nest sørligste sideelven til Sacramento River, øst for byen Sacramento. Kraftverket har en installert produksjonskapasitet på 199 MW, fordelt på tre turbiner. 

Utbyggingen skjedde 1948–1955, og erstattet en eldre dam fra 1893 som hadde forsynt Sacramento by med elektrisitet. Demnignen er inntil 430 meter lang og 103 meter høy.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.
 US Bureau of Reclamation - informasjon om anlegget.

Kraftverk i California
Vannkraftverk i USA
Demninger i USA
Sacramento County
Jaybird-demningen

Jaybird-demningen er en demning med vannkraftverk (tradisjonelt elvekraftverk) i El Dorado County, i delstaten California i USA. Anlegget ligger ved en sideelv til Sacramento River, nordøst for byen Sacramento. Kraftverket har en installert produksjonskapasitet på 162 MW, fordelt på to turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i California
Vannkraftverk i USA
Demninger i USA
El Dorado County
Camino-demningen

Camino-demningen er en demning med vannkraftverk (tradisjonelt elvekraftverk) i El Dorado County, i delstaten California i USA. Anlegget ligger ved en sideelv til Sacramento River, nordøst for byen Sacramento. Kraftverket har en installert produksjonskapasitet på 158 MW, fordelt på to turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i California
Vannkraftverk i USA
Demninger i USA
El Dorado County
Trinity-demningen

Trinity-demningen er en demning med vannkraftverk (tradisjonelt elvekraftverk) i elva Trinity i  Klamathfjellene, Trinity County, nordvest i delstaten California i USA. Kraftverket har en installert produksjonskapasitet på 140 MW, fordelt på 2 turbiner.

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.
 US Bureau of Reclamation – informasjon om anlegget.

Kraftverk i California
Demninger fullført i 1962
Vannkraftverk i USA
Demninger i USA
Kraftverk etablert i 1962
1962 i California
Trinity County i California